**Brist** je mjesto u Splitsko-dalmatinskoj županiji, na jugu Makarskog primorja, u sastavu općine Gradac. Brist je rodno mjesto velikog hrvatskog pjesnika i prosvjetitelja fra Andrije Kačića Miošića.

Stanovništvo
------------

Prema posljednjem popisu stanovništva iz 2001. godine, Brist je imao 453 stanovnika, koji se većinom bave turizmom. Registrirano je oko 550 ležaja u apartmanima i privatnim pansionima.

Zemljopis
---------

Brist se nalazi na jugu Makarskog primorja, na Jadranskoj magistrali, između Makarske i Ploča. Smješten je u podnožju planine Biokovo. Cijelom dužinom mjesta proteže se šljunčana plaža, a uz plažu i više kilometara duga šetnica do susjednog mjesta Podaca i do općinskog središta Gradac.

Povijest
--------

Ime "Brist" potječe od stabla brijesta (Ulmaceae), a datira od 1571. godine. Iako se mjesto danas prostire uz samu morsku obalu, povijesni Brist se nalazio puno bliže Biokovu. Iz *starog sela* se stanovništvo počelo iseljavati na prostor današnjeg Brista krajem 19. stoljeća. U starom selu su pronađeni nadgrobni spomenici još iz brončanog i željeznog doba, a znamenit je i srednjovjekovni stećak, među stanovništvom poznat kao *turski grob*. 

Barokna crkva Svete Margarite iz 15. stoljeća ima apsidu s gotičkim svodom. U apsidi se nalaze nadgrobne ploče obitelji Kačić. Oko crkve Sv. Margarite se nalaze ostaci starog naselja, kamenih kuća, a u jednoj od njih s puškarnicama na zidu prema predanju rodio se jedan od najpoznatijih hrvatskih pjesnika Andrija Kačić Miošić (1704-1760), autor djela "Razgovor ugodni naroda slovinskoga", najčitanijeg djela hrvatske književnosti, koje je do danas doživjelo više od 60 izdanja. U današnjem Bristu se također nalazi crkva Svete Margarite, izgrađena 1870. godine. Ispred nje je 30.IX.1960.god postavljen brončani spomenik fra Andriji Kačiću Miošiću, djelo velikog hrvatskog kipara Ivana Meštrovića (1883-1962)

Poznate osobe
-------------

* fra Andrija Kačić Miošić, pjesnik
* slikar Mladen Veža, jedan od najstarijih hrvatskih živućih slikara, iako s mjestom boravka u Zagrebu i tek povremenim posjetima Bristu, veliki je zaljubljenik u rodno mjesto, a njegov je opus slika s temom Brista za sve Brišćane od neprocijenjene vrijednosti
* pjesnik, dramatičar i esejist Srećko Diana
* Milovan Marušić, svjetski prvak u miješanju koktela

* Rajko Marušić, brodograditelj
* Ivica Veža, akademik
* Pavao Klement Miošić, rodnim imenom Pavao Kačić Miošić (Brist. 15. studenoga 1786. - Split, 10. listopada 1837.), hrvatski svećenik i splitsko-makarski biskup (1829.-1837.).

Galerija
--------

Fra Andrija Kačić Miošić
* Nova crkva Svete MargariteNova crkva Svete Margarite
* Spomenik Andriji Kačiću Miošiću pored nove crkve Svete MargariteSpomenik Andriji Kačiću Miošiću pored nove crkve Svete Margarite
* Plaža u Bristu Plaža u Bristu

1. ↑  „Povijest Brista sa stranice gradac.hr". Arhivirano iz originala na datum 2007-10-14. Pristupljeno 2014-08-02.
2. ↑  Hrvatski barmen ponovno najbolji

Izvori
------

Vanjske poveznice
-----------------

* Brist na stranici TZ Gradac

  


| * p
* r
* u
Makarsko primorje |
| --- |
| Brela • Baška Voda • Promajna • Bratuš • Krvavica • Makarska • Tučepi • Podgora  Drašnice • Igrane • Živogošće • Drvenik • Zaostrog • Podaca • Brist • Gradac |  |